**SUSITARIMAS NR.2/** **VP-24-0247**

**DĖL 2024 M. GEGUŽĖS 27 D. PASLAUGŲ TEIKIMO**

**SUTARTIES NR. VP-24-0137**

2024 m. rugsėjo 26 d.

Vilnius

**Uždaroji akcinė bendrovė „Grinda“**, juridinio asmens kodas 120153047, kurios registruota buveinė yra Eigulių g. 32, Vilniuje, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama \_\_ (toliau – Pirkėjas), ir

**Uždaroji akcinė bendrovė „Baltic Diagnostic Service“**, juridinio asmens kodas 302883915, kurios registruota buveinė yra A. Stulginskio g. 41G, LT-48313 Kaune, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama \_\_\_(toliau - Tiekėjas), toliau kartu vadinamos Šalimis, o kiekviena atskirai – Šalimi,

atsižvelgdamos į tai, kad:

1. *2024-05-27 pasirašė prekių pirkimo – pardavimo sutartį Nr. 24-VP-0137 „Paviršinių nuotekų siurblinių LNS1 ir LNS2, Kirtimų g., Vilniaus m. rezervinio elektros maitinimo dyzelgeneratoriai su įrengimu“ (toliau – Sutartis).*
2. *Sutarties Specialiųjų sąlygų 4.1 p. nurodytas Prekių pristatymo terminas – 150 kalendorinių dienų nuo Sutarties įsigaliojimo dienos, t. y. iki 2024-10-24.*
3. *2024-09-23 gautas Tiekėjo raštas „Dėl sutarties Nr. 24-VP-0137 pratęsimo“, kuriuo prašoma pratęsti Sutarties vykdymo terminą 57 kalendorinėms dienoms, t. y. iki 2024-12-20. Tiekėjas informavo, kad vykdant Sutartį, t. y. montuojant rezervinio elektros maitinimo dyzelgeneratorius reikalinga gauti papildomus kasimo darbų, ir geologinių tyrinėjimų leidimus iš Vilniaus miesto savivaldybės, kurių derinimas trunka ilgiau negu buvo numatyta. Šiuo metu jau suderintas leidimas atlikti geologinius grunto matavimo darbus, kurie bus atlikti mėnesio bėgyje. Kol nėra tikslių grunto matavimų Tiekėjas negali atlikti polių betonavimo darbų, o kol nėra kasinėjimo darbų leidimo, Tiekėjas negali pradėti vykdyti Prekių montavimo darbų.*
4. *2024-09- Pirkėjo raštą Nr. SR-24- „Dėl sutarties Nr. 24-VP-0137 vykdymo termino pratęsimo“ (2 priedas), kuriame pateiktas Pirkėjo sutikimas dėl Sutarties termino pratęsimo 57 kalendorinėms dienoms.*
5. *Sutarties vykdymo termino pratęsimas sutarties Specialiųjų sąlygų 4.1. punkte nenumatytas. Tačiau sutarties Bendrųjų sąlygų 20.1. p. numatyta , kad „Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurių keitimas numatytas Sutartyje ir (ar) galimas vadovaujantis VPĮ nuostatomis.“, o Sutarties Bendrųjų sąlygų 20.2. p. nurodyta „Sutarties pakeitimai įforminami Šalims sudarant Susitarimą“.*
6. *Sutarties vykdymo termino pratęsimas galimas vadovaujantis Viešųjų pirkimų įstatymo 89 str. 1 dalies „Pirkimo sutartis ar preliminarioji sutartis jos galiojimo laikotarpiu gali būti keičiama neatliekant naujos pirkimo procedūros pagal šį įstatymą, kai yra bent vienas iš šių atvejų: 5 punktu „5) kai pakeitimas, neatsižvelgiant į jo vertę, nėra esminis, kaip nustatyta šio straipsnio 4 dalyje.“, nes bet kuris kitas tiekėjas būtų susidūręs su ta pačia leidimų išdavimo delsimo problema, kurios yra neįmanoma iš anksto numatyti ir įsivertinti prieš vykdant pirkimo procedūras. Šiuo pakeitimu nebus pakeičiamas Sutarties bendrasis pobūdis, pakeitimu nenustatoma nauja sąlyga, kurią įtraukus į pradinį pirkimą būtų buvę galima priimti kitų kandidatų paraiškų, dalyvių pasiūlymų ar pirkimas sudomintų daugiau tiekėjų; dėl pakeitimo ekonominė Sutarties pusiausvyra nepasikeis tiekėjo, su kuriuo sudaryta Sutartis, naudai taip, kaip nebuvo aptarta pradinėje sutartyje; dėl pakeitimo nepadidės Sutarties apimtis*.

*Šalys susitaria:*

1. vadovaujantis Viešųjų pirkimų įstatymo 89 str. 1 dalies 5) punktu, Sutarties Bendrųjų sąlygų 20 skyriaus „Sutarties pakeitimai“ 20.1. ir 20.2 punktais, pakeisti Sutarties Specialiųjų sąlygų 4.1. punktą taip:

|  |  |
| --- | --- |
| **4.1. Prekių pristatymo terminas, kai Prekės pristatomos vienu kartu** | Tiekėjas Prekes (visą Prekių kiekį) įsipareigoja pristatyti **ne vėliau kaip per 207** (du šimtai septynias) kalendorines dienas nuo Sutarties įsigaliojimo dienos šiuo adresu: Kirtimų g. LNS1 ir LNS2 siurblinėse, Vilnius. |

2. Susitarimas įsigalioja nuo Šalių pasirašymo dienos.

3. Visos kitos Sutarties sąlygos, kiek jos nėra keičiamos šiuo Susitarimu, lieka galioti ir Šalims yra privalomos. Susitarimo turinys Šalims yra suprantamas, aiškus ir atitinka jų tikrąją valią. Susitarimą pasirašę Šalių atstovai turi visus įgaliojimus pasirašyti Susitarimą.

9. Susitarimas sudarytas 2 (dviem) egzemplioriais, turinčiais vienodą teisinę galią – po vieną kiekvienai Šaliai ir yra neatskiriama Sutarties dalis arba apsirašoma elektroninio ryšio priemonėmis apsikeičiant elektronine Susitarimo versija.

10 . Visos Sutarties sąlygos galioja ir šiam susitarimui.

PRIDEDAMA:

1. 2024-09-23 UAB „Baltic Diagnostic Service“ raštas „Dėl sutarties Nr. 24-VP-0137 pratęsimo“, kopija, 1 lapas.
2. 2024-09-26 UAB „Grinda“ raštas „Dėl sutarties Nr. 24-VP-0137 vykdymo pratęsimo“ Nr. SR-24-0345 , kopija, 1 lapas.

|  |  |
| --- | --- |
| **Pirkėjas:** | **Tiekėjas:** |
| **UAB „Grinda“**  Eigulių g. 32, LT- 03150 Vilnius  \_\_\_\_\_\_\_\_\_\_\_\_\_\_\_\_\_\_\_\_\_ | **UAB „Baltic Diagnostic Service“**  A. Stulginskio g. 41G, LT-48313 Kaunas  \_\_\_\_\_\_\_\_\_\_\_\_\_\_\_\_\_\_\_\_\_ |